АҞӘА, хәажәкыра 2 — Sputnik, Бадраҟ Аҩӡба. Аԥсны Ахәаахәҭра-ааглыхратә Палата аиҳабы Геннади Гагәылиа далацәажәоит Урыстәыла Ахәаахәҭра-ааглыхратә палата VII аизара ду аҟны Аԥсны Ахәаахәҭра-ааглыхратә Палата алахәра.
"Сара хаҭала салахәын аусураҟны ихымԥадатәиу, Аԥсни Урыстәылеи рԥышәа еиҿзырԥшыр зылшо Аԥсны Ахәаахәҭра-ааглыхратә Палата адәныҟаполитикатә усура алацәажәара. Иара убасгьы аиԥылара ҳаман Урыстәыла Ахәаахәҭра-ааглыхратә палата аиҳабы Сергеи Катырини сареи", — иҳәеит Гагәылиа.
Геннади Гагәылиа иазгәеиҭеит Аԥсни Урыстәылеи рекономикатә лшарақәа еиԥшымзаргьы апараллельқәагьы шрыбжьоу.
"Сгәы иаанагоит абри аизара ду ашьҭахь ҳусура анализ азухоит ҳәа. Избанзар, ҳалшарақәеи ҳаиныррақәеи аҽырҭбаара иаҿуп", — иҳәеит Гагәылиа.
Аԥсны Ахәаахәҭра-ааглыхратә Палата аиҳабы Геннади Гагәылиа далацәажәоит Урыстәыла Ахәаахәҭра-ааглыхратә палата имҩаԥнаго аизара ду аҟны Аԥсны Ахәаахәҭра-ааглыхратә Палата ҩынтәны ишалахәу.
Геннади Гагәылиа далацәажәоит Урыстәыла Ахәаахәҭра-ааглыхратә палата имҩаԥнаго аизара ду Владимир Путин ихы шалаирхәыз.
"Урыстәыла Ахада аҵак ду аманы иԥхьаӡоит абизнес аусура, иара арҭбаара, арҿиара", — иҳәеит иара.
Урыстәыла Ахәаахәҭра-ааглыхратә палата асистемахь иаҵанакуеит 181 ҵакырадгьылтә Хәаахәҭра-ааглыхратә палата, 200 инареиҳаны аидгылақәа, ассоциациақәа, 50 000 рҟынӡа анаплакыҩцәеи еиҿкаареи.